CELEX: 52015PC0202
Language: ro
Date: 2015-05-18
Title: Propunere de REGULAMENT AL CONSILIULUI de modificare a Regulamentului (UE) nr. 1388/2013 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale

COMISIA
                            EUROPEANĂ

                                                   Bruxelles, 18.5.2015
                                                   COM(2015) 202 final

                                                   2015/0105 (NLE)

                                        Propunere de

                           REGULAMENT AL CONSILIULUI

     de modificare a Regulamentului (UE) nr. 1388/2013 privind deschiderea și modul de
     gestionare a unor contingente tarifare autonome ale Uniunii pentru anumite produse
                                     agricole și industriale

RO                                                                                        RO
 ---pagebreak---                                        EXPUNERE DE MOTIVE

     1.       CONTEXTUL PROPUNERII

     La 17 decembrie 2013, Consiliul a adoptat Regulamentul (UE) nr. 1388/2013 privind
     deschiderea și modul de gestionare a unor contingente tarifare autonome ale Uniunii pentru
     anumite produse agricole și industriale, pentru a satisface în cele mai bune condiții cererea
     Uniunii pentru produsele în cauză.

     Contingentele tarifare autonome ale Uniunii sunt necesare pentru produse a căror producție în
     Uniune nu este suficientă pentru a satisface necesitățile industriei utilizatoare din Uniune
     pentru perioada contingentară în curs. Prin urmare, Comisia, asistată de Grupul pentru
     economie tarifară (ETQG), a analizat toate cererile de contingente autonome prezentate de
     către statele membre. ETQG este compus din delegații din toate statele membre și din Turcia.
     Grupul s-a reunit de trei ori înainte de a conveni cu privire la modificările prevăzute în
     prezenta propunere.

     Fiecare cerere a fost examinată cu atenție de către grup. În mod concret, examinarea fiecărui
     caz în parte vizează prevenirea oricărui prejudiciu pentru producătorii din UE, precum și
     întărirea și consolidarea competitivității producției UE. Această evaluare a fost efectuată prin
     discuții în cadrul grupului și prin consultarea, de către statele membre, a industriilor, a
     asociațiilor, a camerelor de comerț și a altor părți interesate implicate.

     Prezenta propunere vizează o serie de produse agricole și industriale. Cererile de contingente
     au fost examinate din perspectiva criteriilor stabilite în Comunicarea Comisiei privind
     suspendările și contingentele tarifare autonome (JO C 363, 13.12.2011, p. 6). Ca urmare a
     acestei examinări, Comisia consideră că deschiderea unui contingent tarifar autonom este
     justificată pentru produsele enumerate în tabelul de la punctul (1) din anexa la prezenta
     propunere.

     În plus, a devenit necesar să se adapteze contingentele enumerate în tabelul de la punctul (2)
     din anexa la prezenta propunere:

     - pentru numerele de ordine 09.2664 și 09.2763, descrierea trebuie să fie modificată,

     - pentru numerele de ordine 09.2629, 09.2645, 09.2665, 09.2834, 09.2835 și 09.2972,
     volumele trebuie majorate.

     Contingentele tarifare autonome cu numerele de ordine 09.2677 și 09.2678 sunt eliminate din
     anexa la Regulamentul (UE) nr. 1388/2013 al Consiliului, deoarece nu este în interesul
     Uniunii să continue acordarea acestor contingente.

     În cele din urmă, se propune să se adauge un alineat la articolul 1, prin care se limitează strict
     domeniul de aplicare al contingentelor la produsele enumerate în anexa la Regulamentul (UE)
     nr. 1388/2013, pentru a preveni orice posibil prejudiciu pentru producătorii din UE prin
     evitarea oricăror importuri de bunuri care nu au fost examinate de Comisie, asistată de Grupul
     pentru economie tarifară (ETQG).

     Propunerea este conformă cu politicile din domeniul comercial, al întreprinderilor, al
     dezvoltării și al relațiilor externe.

RO                                                   2                                                    RO
 ---pagebreak---      Mai concret, prezenta propunere nu afectează țările care beneficiază de un acord comercial
     preferențial cu UE (cum ar fi regimul SGP sau ACP ori țările candidate și potențial
     candidate).

     2.       REZULTATELE CONSULTĂRII PĂRȚILOR INTERESATE ȘI ALE
              EVALUĂRII IMPACTULUI

     A fost consultat Grupul pentru economie tarifară, în care sunt reprezentate autoritățile
     competente din toate statele membre. Toate contingentele enumerate reflectă acordurile sau
     compromisurile la care s-a ajuns în urma discuțiilor din cadrul grupului.

     Nu s-a menționat existența niciunui risc potențial grav cu consecințe ireversibile.

     3.       ELEMENTELE JURIDICE ALE PROPUNERII

     Temeiul juridic al prezentei propuneri de regulament îl constituie articolul 31 din Tratatul
     privind funcționarea Uniunii Europene (TFUE).

     În temeiul articolului 31 din TFUE, suspendările și contingentele tarifare autonome se
     stabilesc de către Consiliu cu majoritate calificată, pe baza unei propuneri a Comisiei; prin
     urmare, instrumentul adecvat este un regulament.

     Propunerea intră în sfera competenței exclusive a Uniunii. În consecință, principiul
     subsidiarității nu se aplică.

     Propunerea este conformă cu principiul proporționalității, deoarece acest set de măsuri este în
     concordanță cu principiile stabilite în scopul simplificării procedurilor pentru operatorii care
     desfășoară activități de comerț exterior și cu Comunicarea Comisiei privind suspendările și
     contingentele tarifare autonome (C 363, 13.12.2011, p. 6).

     4.       IMPLICAȚII BUGETARE

     Taxe vamale nepercepute în valoare totală de aproximativ 3,4 milioane EUR/an. Efectul
     asupra resurselor proprii tradiționale ale bugetului este de – 2,6 milioane EUR/an (75 % x 3,4
     milioane EUR/an).

RO                                                  3                                                   RO
 ---pagebreak---                                                                2015/0105 (NLE)

                                                 Propunere de

                                   REGULAMENT AL CONSILIULUI

         de modificare a Regulamentului (UE) nr. 1388/2013 privind deschiderea și modul de
         gestionare a unor contingente tarifare autonome ale Uniunii pentru anumite produse
                                         agricole și industriale

     CONSILIUL UNIUNII EUROPENE,

     având în vedere Tratatul privind funcționarea Uniunii Europene, în special articolul 31,

     având în vedere propunerea Comisiei Europene,

     întrucât:

     (1)     Pentru a asigura furnizarea neîntreruptă și în cantitate suficientă a anumitor mărfuri
             produse insuficient în Uniune și pentru a evita perturbarea pieței în cazul anumitor
             produse agricole și industriale, au fost deschise contingente tarifare autonome prin
             Regulamentul (UE) nr. 1388/2013 al Consiliului1. Produsele din cadrul acestor
             contingente tarifare pot fi importate în Uniune cu un nivel redus sau zero al taxelor.
             Din motivele menționate, este necesar să se deschidă, începând cu 1 iulie 2015,
             contingente tarifare cu un nivel zero al taxelor pentru un volum corespunzător în ceea
             ce privește șapte produse noi.

     (2)     În anumite cazuri, contingentele tarifare autonome existente ale Uniunii ar trebui să fie
             adaptate. În cazul a două produse, este necesar să se modifice descrierea produselor
             pentru o claritate mai mare și pentru a ține seama evoluțiile recente ale produselor. În
             cazul a șase alte produse, volumele contingentelor trebuie majorate în interesul
             operatorilor economici din Uniune.

     (3)     În cazul unui produs, contingentele tarifare autonome ale Uniunii ar trebui închise cu
             începere de la 1 iulie 2015, deoarece nu este în interesul Uniunii să se continue
             acordarea lor începând cu această dată.

     (4)     Ar trebui să se clarifice faptul că amestecurile, preparatele sau produsele constituite
             din diverse componente care conțin produsele care fac obiectul contingentelor tarifare
             autonome nu intră sub incidența anexei la Regulamentul (UE) nr. 1388/2013.

     (5)     Prin urmare, Regulamentul (UE) nr. 1388/2013 ar trebui modificat în consecință.

     1
             Regulamentul (UE) nr. 1388/2013 al Consiliului din 17 decembrie 2013 privind deschiderea și modul
             de gestionare a unor contingente tarifare autonome ale Uniunii pentru anumite produse agricole și
             industriale și de abrogare a Regulamentului (UE) nr. 7/2010 (JO L 354, 28.12.2013, p. 319).

RO                                                      4                                                        RO
 ---pagebreak---      (6)    Deoarece modificările prevăzute în prezentul regulament ar trebui să se aplice de la 1
            iulie 2015, regulamentul ar trebui să se aplice de la data respectivă,

     ADOPTĂ PREZENTUL REGULAMENT:

                                                Articolul 1

     Regulamentul (UE) nr. 1388/2013 se modifică după cum urmează:

     1.       Articolul 1 se înlocuiește cu următorul text:

                                                    „Articolul 1

                  1. Se deschid contingente tarifare autonome ale Uniunii pentru produsele
                  prevăzute în anexă, în cadrul cărora se suspendă taxele autonome prevăzute de
                  Tariful vamal comun pentru perioadele, la nivelurile și în limita volumelor
                  indicate în anexă.

                  2. Amestecurile, preparatele sau produsele constituite din diverse componente
                  care conțin produsele enumerate în anexă nu fac obiectul dispozițiilor de la
                  alineatul (1) din prezentul articol.”

     2.       Anexa se modifică conform anexei la prezentul regulament.

                                                Articolul 2

     Prezentul regulament intră în vigoare în a douăzecea zi de la data publicării în Jurnalul
     Oficial al Uniunii Europene.

     Se aplică de la 1 iulie 2015.

     Prezentul regulament este obligatoriu în toate elementele sale și se aplică direct în toate statele
     membre.

     Adoptat la Bruxelles,

                                                   Pentru Consiliu
                                                   Președintele

RO                                                   5                                                     RO
 ---pagebreak---                                     FIȘĂ FINANCIARĂ LEGISLATIVĂ

     1.      TITLUL PROPUNERII:

     Regulament al Consiliului de modificare a Regulamentului (UE) nr. 1388/2013 privind
     deschiderea și modul de gestionare a contingentelor tarifare autonome ale Uniunii pentru
     anumite produse agricole și industriale

     2.      LINII BUGETARE

     Capitolul și articolul: capitolul 12, articolul 120

     Suma înscrisă în buget pentru exercițiul financiar 2015: 16 701 200 000 EUR (B 2015)

     3.      IMPLICAȚII FINANCIARE

            Propunerea nu are implicații financiare

     X      Propunerea nu are implicații financiare asupra cheltuielilor, dar are implicații
     financiare asupra veniturilor. Efectul este următorul:

                                                                                (milioane EUR cu o zecimală)

           Linia                      Venituri2                 Perioadă de 6 luni          [Anul: 2/2015]
           bugetară                                                începând cu
                                                                    zz/ll/aaaa

           Articolul             Implicații asupra                   1.7.2015                     - 1,3
           120                   resurselor proprii

                                                                                (milioane EUR cu o zecimală)

                                                 Situația după acțiune

                                                         [2016 și anii următori]

          Articolul                                              - 2,6/an
          120

     Pe baza celor de mai sus, pierderea de venituri rezultată din aplicarea prezentului regulament
     poate fi estimată la 2,6 milioane EUR/an începând din 1.7.2015 (3,4 milioane EUR valoare
     brută x 0,75) și 1,3 milioane EUR pentru perioada 1.7.2015 - 31.12.2015.

     2
             În ceea ce privește resursele proprii tradiționale (taxe agricole, cotizații pentru zahăr, taxe vamale),
             sumele indicate trebuie să fie sume nete, și anume sume brute după deducerea a 25 % reprezentând
             cheltuieli de colectare.

RO                                                         6                                                            RO
 ---pagebreak---      Pierderea de venituri din resursele proprii tradiționale se compensează din contribuțiile
     statelor membre vărsate pe baza venitului național brut.

     4.     MĂSURI ANTIFRAUDĂ

     Controlul destinației finale a anumitor produse care fac obiectul prezentului regulament al
     Consiliului se va efectua în conformitate cu articolele 291-300 din Regulamentul (CEE) nr.
     2454/93 al Comisiei.

RO                                               7                                                 RO
 ---documentbreak---                             COMISIA
                            EUROPEANĂ

                                                   Bruxelles, 18.5.2015
                                                   COM(2015) 202 final

                                                   ANNEX 1

                                         ANEXĂ

                                             la

                    Propunerea de REGULAMENT AL CONSILIULUI

     de modificare a Regulamentului (UE) nr. 1388/2013 privind deschiderea și modul de
     gestionare a unor contingente tarifare autonome ale Uniunii pentru anumite produse
                                     agricole și industriale

RO                                                                                        RO
 ---pagebreak---                                                                      ANEXĂ
     Anexa la Regulamentul (UE) nr. 1388/2013 se modifică după cum urmează:
     (1)         următoarele rânduri pentru contingentele tarifare cu numerele de ordine 09.2683,
                 09.2684, 09.2688, 09.2854, 09.2685, 09.2686 și 09.2687 se inserează respectând ordinea
                 codurilor NC indicate în a doua coloană a tabelului:

                                                                                                                                       Nivelul
      Nr. de                                                                                         Perioada de      Volumul         dreptului
                Codul NC       TARIC                           Descrierea
      ordine                                                                                        contingentare   contingentului   contingentar
                                                                                                                                         (%)

     09.2683   ex 2914 19 90    50     Acetilacetonat de calciu (CAS RN 19372-44-2) pentru 1.7-31.12                50 de tone       0%
                                       utilizarea la fabricarea de sisteme de stabilizare sub formă
                                       de tablete
                                       (1)

     09.2684   ex 2916 39 90    28     Clorură de 2,5-dimetilfenilacetil (CAS RN 55312-97-5)        1.7-31.12       125 de tone      0%

     09.2688   ex 2920 90 85    70     Fosfit de tris(2,4-di-terț-butilfenil) (CAS RN 31570-04-4)   1.7-31.12       3 000 de tone    0%

     09.2854   ex 2924 19 00    85     3-Iodoprop-2-inil N-butilcarbamat (CAS RN 55406-53-6)        1. 7-31.12      250 de tone      0%

     09.2685   ex 2929 90 00    30     Nitroguanidină (CAS RN 556-88-7)                             1. 7-31.12      3 250 de tone    0%

     09.2686   ex 3204 11 00    75     Colorant C.I. Disperse Yellow 54 (CAS RN 7576-65-0 ) și 1. 7-31.12           1 250 kg         0%
                                       preparate pe baza acestui colorant al căror conținut de
                                       colorant C.I. Disperse Yellow 54 este mai mare sau egal
                                       cu 99 % în greutate

     09.2687   ex 3907 40 00    25     Amestec polimeric policarbonat și de poli(metacrilat de 1. 7-31.12           200 de tone      0%
                                       metil), cu un conținut de policarbonat de minimum 98,5 %
                                       în greutate, sub formă de pelete sau de granule, prezentând
                                       o transmisie a luminii de minimum 88,5 %, măsurată pe o
                                       epruvetă de 4,0 mm grosime la o lungime de undă λ = 400
                                       nm (conform standardului ISO 13468-2)

RO                                                                      2                                                                      RO
 ---pagebreak---      (2)    rândurile care conțin contingentele tarifare cu numerele de ordine 09.2664, 09.2972,
     09.2665, 09.2645, 09.2834, 09.2835, 09.2629 și 09.2763 se înlocuiesc cu următorul text:

                                                                                                                                         Nivelul
      Nr. de                                                                                         Perioada de      Volumul           dreptului
                 Codul NC      TARIC                           Descrierea
      ordine                                                                                        contingentare   contingentului    contingentar
                                                                                                                                           (%)

     09.2664 ex 2008 60 39        30   Cireșe care conțin alcool adăugat, cu un conținut de zahăr 1. 1-31.12        1 000 de tone    10 % (2)
                                       în proporție de maximum 9 % din greutate, având un
                                       diametru de maximum 19,9 mm cu sâmbure, utilizate la
                                       fabricarea produselor din ciocolată
                                       (1)

     09.2972      2915 24 00           Anhidridă acetică (CAS RN 108-24-7)                         1. 1-31.12       50 000 de tone   0%

     09.2665 ex 2916 19 95        30   (E,E)-Hexa-2,4-dienoat de potasiu (CAS RN 24634-61-5)       1.1-31.12        8 250 de tone    0%

     09.2645 ex 3921 14 00        20   Bloc alveolar din celuloză regenerată, impregnat cu apă 1. 1-31.12           1 700 de tone    0%
                                       care conține clorură de magneziu și compuși de amoniu
                                       cuaternar, cu dimensiunile 100 cm (± 10 cm) x 100 cm (±
                                       10 cm) x 40 cm (± 5 cm)

     09.2834 ex 7604 29 10        20   Bare din aliaj de aluminiu, cu un diametru de minimum 1. 1-31.12             2 000 de tone    0%
                                       200 mm, dar de maximum 300 mm

     09.2835 ex 7604 29 10        30   Bare din aliaj de aluminiu, cu un diametru de 300,1 mm sau 1. 1-31.12        1 000 de tone    0%
                                       mai mult, dar de maximum 533,4 mm

     09.2629 ex 8302 49 00        91   Mânere telescopice din aluminiu, pentru fabricarea 1. 1-31.12                1 000 000        0%
                                       valizelor                                                                    bucăți
                                       (1)

     09.2763 ex 8501 40 20        40   Motor electric de curent alternativ, cu colector, monofazat, 1. 1-31.12      2 000 000        0%
             ex 8501 40 80        30   cu o putere utilă mai mare sau egală cu 250 W, o putere                      bucăți
                                       absorbită mai mare sau egală cu 700 W, dar de maximum
                                       2 700 W, cu un diametru extern de peste 120 mm (± 0,2
                                       mm), dar de maximum 135 mm (± 0,2 mm), cu o viteză
                                       nominală de peste 30 000 rpm, dar de maximum 50 000
                                       rpm, echipat cu un ventilator cu inducție de aer, destinat
                                       fabricării de aspiratoare
                                       (1)

     (1)
           Suspendarea taxei face obiectul articolelor 291-300 din Regulamentul (CEE) nr. 2454/93 al Comisiei din 2 iulie 1993 de stabilire a
           unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253
           11.10.1993, p. 1).
     (2)
           Se aplică taxa specifică.

     (3)         rândurile care conțin contingentele tarifare cu numerele de ordine 09.2677 și 09.2678 se
                 elimină

RO                                                                      3                                                                       RO